Pühapäeval, 13. juulil möödub paljudel meie koguduse liikmetel 50 aastat leeripäevast Harju-Madise kirikus.    Selle sündmuse väärikaks mälestamiseks peame 13. juulil kell 14.00 kuldleeripüha, kuhu on oodatud kõik 1958. aasta leerilapsed. Alates ennelõunast on kõikidel võimalik oma leerikaaslastega kohtuda kogudusemajas ning meenutada leeriaega.    Jumalateenistuse  järel on kogudusemajas leerilastele kaetud kohvilaud.    Kogudusel on kuldleeripühaga seoses ka üks palve. Kirikuraamatutes on küll olemas leerilaste nimekiri, kuid elu on viinud paljud neist üle Eesti laiali. Kui keegi tunneb 1958.a leerilapsi, andke neile edasi kutse kuldleeripühale.